डायवर्सन नहीं इसलिए नहीं मिलता लोन
केंद्रीय इस्पात मंत्री विष्णु देव साय ने शहर के बस स्टैंड में जनदर्शन कार्यक्रम अंतर्गत लोगों की समस्याएं सुनी। यहां लगभग 34 आवेदन उन्हें प्राप्त हुए जिन्हें संबंधित अधिकारियों को निराकरण करने के लिए निर्देशित किए। इस अवसर पर खादी ग्रामोद्योग के अध्यक्ष कृष्ण कुमार राय, नगर पालिका उपाध्यक्ष प्रिया सिंह जूदेव विधायक राजशरण भगत, जिला भाजपा अध्यक्ष ओपी सिन्हा उपस्थित थे।
इस अवसर पर यहां कई मुद्दों को नागरिकों ने उठाया,जिसमें शहर के जिला अस्पताल में ट्रामा सेंटर सिटी स्केन मशीन लगाने की मांग की गई। वार्ड पार्षद सुबोध चौरसिया ने रिहायशी क्षेत्र से शराब बिक्री एवं मटन दुकान को अन्यत्र स्थानांतरित करने का ज्ञापन दिया।
जनदर्शन कार्यक्रम में नागरिकों ने जाेर शोर से डायवर्सन का मामला उठाया। उन्होंने कहा कि जशपुर नगर में डायवर्सन नहीं होने के कारण बैंक लोन नहीं मिल पा रहा है। उनका कहना था कि बैक डोर से डायवर्सन का मामला ले देकर निपटाने की शिकायतें भी प्राप्त हो रही है। छोटे-छोटे जमीन के टुकड़े जो खरीदे हुए हैं उनका वर्षों से डायवर्सन का प्रकरण लंबित होने के कारण उनका आर्थिक स्थिति खराब होते जा रही है और निर्माण कार्य भी नहीं हो पा रहा है। साथ ही बैंकों में लोन के लिए आवेदन स्वीकृत होने के बावजूद उन्हें डायवर्सन के लिए शासन का मुंह ताकना पड़ रहा है। नागरिकों ने शिकायत कि की ऐसे मामलों को त्वरित निपटारा किया जाए। इस अवसर पर मंत्री श्री साय ने बस स्टैंड,बाजार डांड सहित एक अन्य स्थान पर सोलर लाइट लगाए जाने का घोषणा की।
जनदर्शन कार्यक्रम में रोपन राम ने जाति सत्यापन का मामला उठाकर कहा कि पूर्व में उनके जाति को अनुसूचित जनजाति माना जाता था,लेकिन अब अधिकारियों द्वारा सूची में नाम नहीं होने के कारण जाति प्रमाण पत्र नहीं बनाया जा रहा है की शिकायत करते हुए कहा कि विसंगति को तत्काल दूर किया जाए।
hin_Deva hin_Deva hin_Deva hin_Deva hin_Deva